Komission päätös N:o 813/97/EHTY, tehty 5 päivänä toukokuuta 1997, poikkeamisesta rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1/64 (164. poikkeus)



Virallinen lehti nro L 116 , 06/05/1997 s. 0016 - 0020



KOMISSION PÄÄTÖS N:o 813/97/EHTY, tehty 5 päivänä toukokuuta 1997, poikkeamisesta rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1/64 (164. poikkeus) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 71 artiklan kolmannen alakohdan, ottaa huomioon rauta- ja terästeollisuuden tuotteiden suojatullin korottamisesta yhteisön ulkorajoilla 15 päivänä tammikuuta 1964 jäsenvaltioiden hallituksille annetun korkean viranomaisen suosituksen N:o 1/64 (1), sellaisena kuin se on viimeksi muutettuna komission suosituksella 88/27/EHTY (2), ja erityisesti sen 3 artiklan, sekä katsoo, että tiettyjä rauta- ja terästeollisuuden tuotteita, jotka ovat välttämättömiä tiettyjen tavaroiden tuottamiselle ja joilla on erityisiä fyysisiä ja kemiallisia ominaisuuksia, ei tuoteta yhteisössä lainkaan tai niiden tuotanto on riittämätöntä; tätä puutetta on jo vuosia korjattu tullittomien tariffikiintiöiden avaamisella; yhteisön tuottajat eivät vieläkään kykene täyttämään käyttäjien edellyttämiä tämänhetkisiä laatuvaatimuksia; tästä syystä on tarpeen avata tullittomia tariffikiintiöitä tasolle, jolla varmistetaan toimitukset käyttäjille, kyseisten tuotteiden tullietuuksiin perustuva tuonti ei aiheuta vahinkoa yhteisön rauta- ja terästeollisuuden yrityksille, jotka tuottavat suoraan kilpailevia tuotteita, kyseiset tariffikiintiöt eivät todennäköisesti vaaranna suosituksessa N:o 1/64 tarkoitettuja tavoitteita, vaan niillä on myönteinen vaikutus tämänhetkisten kauppavirtojen säilyttämiseen yhteisön ja kolmansien maiden välillä, kyseessä ovat kauppapolitiikan alaan kuuluvat erityistapaukset, jotka oikeuttavat myöntämään poikkeuksia suosituksen N:o 1/64 3 artiklan nojalla, olisi tarpeen varmistaa, että myönnetyt tariffikiintiöt on tarkoitettu tyydyttämään ainoastaan tietyn jalostusteollisuuden erityistarpeet, ja jäsenvaltioiden hallituksia on kuultu jäljempänä esitetyistä tariffikiintiöistä, ON TEHNYT TÄMÄN PÄÄTÖKSEN: 1 artikla 1. Jäsenvaltioilla on lupa poiketa korkean viranomaisen suosituksen N:o 1/64 1 artiklasta johtuvista velvoitteista tarpeen mukaan jäljempänä mainittuihin tuotteisiin sovellettavien tullien suspendoimiseksi esitetyille tasoille jäljempänä esitettyjen tariffikiintiöiden määrien rajoissa: >TAULUKON PAIKKA> 2. Edellä mainittujen tuotteiden on lisäksi täytettävä seuraavat fyysiset vaatimukset: a) CN-koodeihin ex 7209 16 90 ja ex 7209 17 90 kuuluvat tuotteet: Runsaasti hiiltä sisältävä teräs, jonka hiilipitoisuus on 0,64-0,70 painoprosenttia, valmistus- ja kuljetushihnojen tuotantoon tarkoitettu, korkein sallittu käsittelylämpötila 400 °C. Vetolujuus 1 200 N/mm² (± 10 prosenttia). Muut tekijät tai ominaisuudet erityisten teknisten määritelmien mukaan (HM 1708). b) CN-koodeihin ex 7219 33 10, 11 ja 12 sekä ex 7219 34 10, 11 ja 12 kuuluvat tuotteet: "NICRO"-ruostumaton teräs valmistus- ja kuljetushihnojen tuotantoon, korkein sallittu lämpötila 350 °C. Laji i) NICRO 31: vetolujuus 1 050 N/mm² (± 10 prosenttia). Kemiallinen koostumus: hiilipitoisuus enintään 0,06 painoprosenttia, kromipitoisuus 13 painoprosenttia, nikkelipitoisuus 4 painoprosenttia. Muut tekijät tai ominaisuudet erityisten teknisten määritelmien mukaan (HM 1708). Laji ii) NICRO 52,6: vetolujuus 1 550 N/mm² (± 15 prosenttia). Kemiallinen koostumus: hiilipitoisuus enintään 0,09 painoprosenttia, kromipitoisuus 15 painoprosenttia, nikkelipitoisuus 7 painoprosenttia, kuparipitoisuus 0,7 painoprosenttia, titaanipitoisuus 0,4 painoprosenttia. Muut tekijät tai ominaisuudet erityisten teknisten määritelmien mukaan (HM 1708). c) CN-koodeihin ex 7219 33 10, 13, 14, 15, 16, 17 ja 18 sekä 7219 34 10, 13, 14, 15, 16, 17 ja 18 kuuluvat tuotteet: Ruostumaton teräs valmistus- ja kuljetushihnojen tuotantoon. Laji i): vetolujuus 1 200 N/mm². Kemiallinen koostumus: hiilipitoisuus 0,1 painoprosenttia, piipitoisuus 0,6 painoprosenttia, mangaanipitoisuus 1,4 painoprosenttia, kromipitoisuus 17,5 painoprosenttia, nikkelipitoisuus 7,5 painoprosenttia. Muut tekijät tai ominaisuudet erityisten teknisten määritelmien mukaan (HM 1712). Laji ii): vetolujuus 1 200 N/mm². Kemiallinen koostumus: hiilipitoisuus 0,06 painoprosenttia, piipitoisuus 0,6 painoprosenttia, mangaanipitoisuus 1,4 painoprosenttia, kromipitoisuus 18,5 painoprosenttia, nikkelipitoisuus 8,5 painoprosenttia. Muut tekijät tai ominaisuudet erityisten teknisten määritelmien mukaan. Laji iii): vetolujuus 1 000 N/mm². Kemiallinen koostumus: hiilipitoisuus 0,05 painoprosenttia, piipitoisuus 0,6 painoprosenttia, mangaanipitoisuus 1,7 painoprosenttia, kromipitoisuus 17,5 painoprosenttia, nikkelipitoisuus 12,5 painoprosenttia, molybdeenipitoisuus 2,7 painoprosenttia. Muut tekijät tai ominaisuudet erityisten teknisten määritelmien mukaan. Laji iv): vetolujuus 1 080 N/mm². Kemiallinen koostumus: hiilipitoisuus enintään 0,05 painoprosenttia, piipitoisuus enintään 1 painoprosenttia, kromipitoisuus 13 painoprosenttia, nikkelipitoisuus 4 painoprosenttia, titaanipitoisuus 0,3 painoprosenttia. Muut tekijät tai ominaisuudet erityisten teknisten määritelmien mukaan (HM 1710). Laji v): vetolujuus 1 150 N/mm². Kemiallinen koostumus: hiilipitoisuus enintään 0,08 painoprosenttia, piipitoisuus 1,5 painoprosenttia, kromipitoisuus 14 painoprosenttia, nikkelipitoisuus 7 painoprosenttia, kuparipitoisuus 0,7 painoprosenttia. Muut tekijät tai ominaisuudet erityisten teknisten määritelmien mukaan (HM 1701). Laji vi): vetolujuus 1 200 N/mm². Kemiallinen koostumus: hiilipitoisuus 0,03 painoprosenttia, piipitoisuus 0,6 painoprosenttia, kromipitoisuus 15,25 painoprosenttia, nikkelipitoisuus 4,9 painoprosenttia, kuparipitoisuus 3,25 painoprosenttia. Muut tekijät tai ominaisuudet erityisten teknisten määritelmien mukaan. Huomautus: a ja b alakohdassa sekä c alakohdassa i-vi alakohdassa lueteltujen tuotteiden koostumus voi vaihdella voimassa olevissa analyysia koskevissa säännöissä asetettujen rajojen sisällä. 2 artikla Jäsenvaltioilla on lupa poiketa korkean viranomaisen suosituksen N:o 1-64 1 artiklasta johtuvista velvoitteista tarpeen mukaan jäljempänä mainittuihin tuotteisiin sovellettavien tullien suspendoimiseksi esitetyille tasoille jäljempänä esitettyjen tariffikiintiöiden määrien rajoissa: >TAULUKON PAIKKA> 3 artikla Edellä 1 ja 2 artiklassa tarkoitettuja tariffikiintiöitä hallinnoi komissio, joka voi toteuttaa tarvittavat hallinnolliset toimenpiteet tehokkaan hallinnoinnin varmistamiseksi. 4 artikla Jos tuoja esittää jäsenvaltiossa tämän päätöksen perusteella vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä, ja jos tulliviranomaiset vastaanottavat tämän ilmoituksen, kyseisen jäsenvaltion on luettava komissiolle lähetettävällä tiedonannolla tarvettaan vastaava määrä kiintiön määrään. Kiintiöön lukemista koskevat pyynnöt, joissa on ilmoitettu mainittujen ilmoitusten vastaanottamispäivä, on toimitettava komissiolle viipymättä. Komissio antaa luvan kiintiöön lukemiseen käytettävissä olevien määrien sallimissa rajoissa aikajärjestyksessä sen päivämäärän perusteella, jona jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä kokonaisuudessaan, sen on palautettava käyttämättä jäänyt osa mahdollisimman pian asianomaiseen kiintiöön. Jos haetut määrät ylittävät kiintiöstä käytettävissä olevan määrän, käytettävissä oleva määrä jaetaan suhteessa haettuihin määriin. Komissio ilmoittaa tehdyistä kiintiöön lukemisista jäsenvaltioille. 5 artikla Jokaisen jäsenvaltion on taattava kyseisten tuotteiden tuojille tasapuolinen ja jatkuva mahdollisuus käyttää kiintiöitä niin kauan, kuin kiintiöiden käytettävissä oleva määrä sen sallii. 6 artikla Jäsenvaltiot ja komissio toimivat tiiviissä yhteistyössä tämän päätöksen noudattamisen varmistamiseksi. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 31 päivään joulukuuta 1997. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 1997. Komission puolesta Leon BRITTAN Varapuheenjohtaja (1) EYVL N:o 8, 22.1.1964, s. 99/64 (2) EYVL N:o L 15, 20.1.1988, s. 13